b'\n_START_ARTICLE_\nAndr\xc3\xa9 Asselin\n_START_PARAGRAPH_\nPaul Andr\xc3\xa9 Asselin (25. helmikuuta 1923 Montreal \xe2\x80\x93 26. tammikuuta 2012 Montreal) oli kanadalainen pianisti, s\xc3\xa4velt\xc3\xa4j\xc3\xa4 ja musiikkikirjailija. H\xc3\xa4nen opettajiaan olivat Auguste Descarries, Ernest Seitz ja Lubka Kolessa. _NEWLINE_Asselin toteutti 1940-luvun lopussa Etel\xc3\xa4-Amerikan-kiertueen pianistina ja kapellimestarina Pariisin oopperan tanssiyhti\xc3\xb6n kanssa. H\xc3\xa4n on esiintynyt resitalistina Kanadassa, Etel\xc3\xa4-Amerikassa ja Ranskassa. 1950-luvun alkupuolella h\xc3\xa4n asettui Pariisiin, josta h\xc3\xa4n vuonna 1987 palasi Montrealiin. Asselin piti sadoittain resitaaleja Euroopassa ja esitti niiss\xc3\xa4 sek\xc3\xa4 perinteist\xc3\xa4 ohjelmistoa ett\xc3\xa4 tuoreempia kanadalaisten s\xc3\xa4velt\xc3\xa4jien teoksia. H\xc3\xa4n my\xc3\xb6s s\xc3\xa4velsi pianomusiikkia ja kirjoitti teoksen Panorama de la musique canadienne (1962, 1968).'